PATVIRTINTA

Vilniaus lopšelio-darželio „Smalsučiai“

direktoriaus 2024 m. sausio 29 d.

įsakymu Nr. V-7

PRITARTA

Lopšelio-darželio „Smalsučiai“

Tarybos 2024 m. sausio 24 d.

protokolu Nr. PT-1

VILNIAUS LOPŠELIO – DARŽELIO „SMALSUČIAI“

MOKYTOJŲ TARYBOS

NUOSTATAI

I SKYRIUS

BENDROSIOS NUOSTATOS

1. Vilniaus lopšelio-darželio „Smalsučiai“ (toliau – Lopšelis-darželis) mokytojų taryba – nuolat veikianti Lopšelio-darželio savivaldos institucija mokytojų profesiniams ir bendriesiems ugdymo klausimams spręsti.

2. Mokytojų tarybos nuostatai parengti vadovaujantis Vilniaus lopšelio – darželio „Smalsučiai“ nuostatais, patvirtintais Vilniaus miesto savivaldybės Tarybos sprendimu „ Dėl Vilniaus miesto savivaldybės ikimokyklinio ugdymo įstaigų nuostatų tvirtinimo“ 2021 m. rugpjūčio 27 d. sprendimu Nr. 1-1088 ir kitais teisės aktais.

3. Mokytojų taryba savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, Lietuvos Respublikos švietimo, mokslo ir sporto ministerijos teisės aktais, švietimą reglamentuojančiais dokumentais, Lopšelio – darželio direktorės įsakymais, Lopšelio – darželio nuostatais šiais nuostatais ir kitais teisės aktais.

4. Mokytojų tarybos išvados ir pasiūlymai teikiami Lopšelio – darželio direktoriui, įstaigos tarybai ir kitoms savivaldos institucijoms ar socialiniams partneriams ir yra rekomendacinio pobūdžio.

5. Mokytojų tarybos veiklą reglamentuoja Mokytojų tarybos nuostatai, kuriuos aprobavus Mokytojų tarybos posėdyje tvirtina Lopšelio – darželio direktorius.

6. Lopšelio – darželio direktoriaus patvirtinti Mokytojų tarybos nutarimai yra privalomi visiems Lopšelio – darželio pedagoginiams darbuotojams.

7. Mokytojų taryba vadovaujasi humaniškumo, demokratiškumo, viešumo, racionalumo principais.

8. Mokytojų tarybos nuostatus, pritarus Lopšelio – darželio tarybai, tvirtina direktorius.

II SKYRIUS

MOKYTOJŲ TARYBOS STRUKTŪRA IR VEIKLOS ORGANIZAVIMAS

9. Lopšelio – darželio mokytojų tarybą sudaro:

* Įstaigos vadovas;
* direktoriaus pavaduotojas ugdymui;
* visi Lopšelyje – darželyje dirbantys mokytojai;
* sveikatos priežiūros specialistai;
* švietimo pagalbą teikiantys specialistai;
* kiti tiesiogiai ugdymo procese dalyvaujantys asmenys.

10. Lopšelio – darželio mokytojų tarybos posėdžiai šaukiami 4 kartus per metus. Prireikus gali būti sušauktas neeilinis mokytojų tarybos posėdis.

11. Mokytojų taryba veiklą organizuoja pagal savo patvirtintus nuostatus.

III SKYRIUS

MOKYTOJŲ TARYBOS FUNKCIJOS, TEISĖS IR PAREIGOS

12. Mokytojų taryba:

12.1. aptaria praktinius ikimokyklinio ir priešmokyklinio ugdymo organizavimo klausimus;

12.2. analizuoja ugdymo procesą ir numato šio proceso tobulinimo būdus;

12.3. analizuoja ir rengia veiklos ir ugdymo programų, planų įgyvendinimą, prisideda prie metodinių ir projektinių veiklų ugdymo kokybės gerinimui;

12.4. skatina naujovių paiešką ir gerosios patirties sklaidą;

12.5. kartu su logopedu, asmens sveikatos priežiūros specialistu ir kitais specialistais sprendžia vaikų sveikatos, saugios veiklos, kalbos, elgesio korekcijos, poilsio ir mitybos klausimus;

12.6. numato bendradarbiavimo su vaikų tėvais (globėjais) ir visuomene kryptis;

12.7. sprendžia kitus su jos veikla susijusius klausimus.

IV SKYRIUS

DOKUMENTŲ VALDYMO TVARKA

13. Bylos, kurias veda mokytojų taryba, įrašomos į lopšelio – darželio dokumentacijos planą ir

perduodamos saugoti į archyvą.

14. Mokytojų tarybos posėdžio protokolas yra lopšelio – darželio veiklos dokumentas.

15. Mokytojų tarybos posėdžio protokolą sekretorius ne vėliau, kaip per 2 darbo dienas po posėdžio perduoda lopšelio – darželio direktoriui arba jo nurodytam asmeniui.

VI SKYRIUS

BAIGIAMOS NUOSTATOS

16. Mokytojų tarybos nuostatai gali būti keičiami, jei to reikalauja 2/3 tarybos narių, Lopšelio – darželio direktorius, savininkas.

17. Mokytojų taryba nutraukia savo veiklą likviduojant arba reorganizuojant Lopšelį – darželį.